ખેતી અને ઘરવપરાશ માટેના પાણીની તંગી વચ્ચે ૨૦૧૨માં ડેવલપમેન્ટ સપોર્ટ સેન્ટર નામની સ્વૈચ્છિક સંસ્થાએ મેઘરજમાં પાણીના મુદ્દે કામ કરવાનું શરૂ કર્યું. મેઘરજનાં વલુણા, ભાટકોટા, નવાઘરાં, રાંજેડી, તરકવાડિયા, ધાંધિયા સહિતનાં ગામોમાં એક સામાજિક-આર્થિક મોજણી હાથ ધરી. ત્યારબાદ ૫૦૦ કૂવાઓનો સરવે કરીને કેટલા ફૂટે પાણી છે, પાણીનો પ્રકાર, સ્વાદ, ક્ષારનું પ્રમાણ, પાણીના લેવલમાં થતી વધઘટ વગેરે આંકડા મેળવાયા.